CELEX: 32022R0739
Language: sk
Date: 2022-05-13 00:00:00
Title: Vykonávacie nariadenie Komisie (EÚ) 2022/739 z 13. mája 2022, ktorým sa mení vykonávacie nariadenie (EÚ) 2020/761, pokiaľ ide o správu určitých colných kvót na dovoz hydiny a colnej kvóty na vývoz sušeného mlieka do Dominikánskej republiky

16.5.2022   
               
               
                  SK
               
               
                  Úradný vestník Európskej únie
               
               
                  L 137/7
               
            
         VYKONÁVACIE NARIADENIE KOMISIE (EÚ) 2022/739
         z 13. mája 2022,
         ktorým sa mení vykonávacie nariadenie (EÚ) 2020/761, pokiaľ ide o správu určitých colných kvót na dovoz hydiny a colnej kvóty na vývoz sušeného mlieka do Dominikánskej republiky
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 prvý odsek písm. a) a b),
         keďže:
         
                     (1)
                  
                  
                     Vo vykonávacom nariadení Komisie (EÚ) 2020/761 (2) sa stanovujú pravidlá správy dovozných a vývozných colných kvót pri poľnohospodárskych výrobkoch spravovaných v rámci systému dovozných a vývozných licencií, otvárajú sa dovozné a vývozné colné kvóty pre konkrétne poľnohospodárske výrobky a stanovujú sa konkrétne pravidlá správy predmetných colných kvót.
                  
               
                     (2)
                  
                  
                     V článku 55 vykonávacieho nariadenia (EÚ) 2020/761 sa otvára colná kvóta na vývoz sušeného mlieka s pôvodom v EÚ do Dominikánskej republiky. Kvóta sa otvára pre všetky výrobky patriace pod číselné znaky KN 0402 10, 0402 21 a 0402 29.
                  
               
                     (3)
                  
                  
                     V súčasnosti sa táto vývozná kvóta vzťahuje na 13 číselných znakov KN. Preto by na uľahčenie tohto vývozu sušeného mlieka do Dominikánskej republiky mala vývozná licencia platiť pri všetkých výrobkoch patriacich pod číselné znaky KN, na ktoré sa predmetná kvóta vzťahuje, bez ohľadu na číselné znaky KN výslovne uvedené v žiadosti.
                  
               
                     (4)
                  
                  
                     Delegované nariadenie Komisie (EÚ) 2020/760 (3) dopĺňa nariadenie (EÚ) č. 1308/2013, pokiaľ ide o pravidlá spravovania dovozných a vývozných colných kvót, na ktoré sa vzťahujú licencie.
                  
               
                     (5)
                  
                  
                     V článku 9 ods. 6 delegovaného nariadenia (EÚ) 2020/760 sa stanovuje, že v prípade skupiny colných kvót s poradovými číslami 09.4211, 09.4212, 09.4213 a 09.4290 sa referenčné množstvo vypočíta kumulovaním množstiev výrobkov prepustených do voľného obehu v Únii patriacich do jednotlivých kvót uvedenej skupiny poradových čísel.
                  
               
                     (6)
                  
                  
                     V prílohe XII k vykonávaciemu nariadeniu (EÚ) 2020/761 sa obdobia platnosti colných kvót s poradovými číslami 09.4211 a 09.4212 delia na čiastkové obdobia platnosti, pričom obdobia platnosti colných kvót s poradovými číslami 09.4213 a 09.4290 sa nedelia, v dôsledku čoho je výpočet referenčného množstva mimoriadne komplikovaný.
                  
               
                     (7)
                  
                  
                     V snahe zjednodušiť výpočet referenčného množstva je vhodné rozdeliť obdobia platnosti kvót s poradovými číslami 09.4213 a 09.4290 na také isté čiastkové obdobia platnosti, ako sú stanovené v prípade poradových čísel 09.4211 a 09.4212.
                  
               
                     (8)
                  
                  
                     Vykonávacie nariadenie (EÚ) 2020/761 by sa preto malo zodpovedajúcim spôsobom zmeniť.
                  
               
                     (9)
                  
                  
                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO NARIADENIE:
         
            Článok 1
            Zmeny vo vykonávacom nariadení (EÚ) 2020/761
            Vykonávacie nariadenie (EÚ) 2020/761 sa mení takto:
            
                        1.
                     
                     
                        V článku 56 ods. 3 sa písmeno b) nahrádza takto:
                        
                                    „b)
                                 
                                 
                                    V oddiele 20 sa uvedie:
                                    ‚Vykonávacie nariadenie (EÚ) 2020/761
                                    Colná kvóta na sušené mlieko na obdobie od 1. júla 20… do 30. júna 20… podľa dodatku 2 k prílohe III k Dohode o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, ktorej podpísanie a predbežné vykonávanie boli schválené rozhodnutím Rady 2008/805/ES.
                                    Vývozná licencia je platná vzhľadom na všetky výrobky, ktoré patria pod číselné znaky KN uvedené v článku 55 ods. 2 vykonávacieho nariadenia (EÚ) 2020/761‘.“
                                 
                              
                  
                        2.
                     
                     
                        Príloha XII sa mení v súlade s prílohou k tomuto nariadeniu.
                     
                  
         
            Článok 2
            Nadobudnutie účinnosti
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
            Vzťahuje sa na obdobia platnosti colnej kvóty začínajúce po nadobudnutí účinnosti tohto nariadenia.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. mája 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 347, 20.12.2013, s. 671.
         
            (2)  Vykonávacie nariadenie Komisie (EÚ) 2020/761 zo 17. decembra 2019, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1306/2013, (EÚ) č. 1308/2013 a (EÚ) č. 510/2014, pokiaľ ide o systém správy colných kvót na základe licencií (Ú. v. EÚ L 185, 12.6.2020, s. 24).
         
            (3)  Delegované nariadenie Komisie (EÚ) 2020/760 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o pravidlá správy dovozných a vývozných colných kvót, ktoré podliehajú licenciám, a ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o zloženie zábezpeky pri správe colných kvót (Ú. v. EÚ L 185, 12.6.2020, s. 1).
      
      
         
            PRÍLOHA
            Príloha XII k vykonávaciemu nariadeniu (EÚ) 2020/761 sa mení takto:
            
                        1.
                     
                     
                        Tabuľka pri colnej kvóte s poradovým číslom 09.4213 sa mení takto:
                        
                                    a)
                                 
                                 
                                    Riadok „Čiastkové obdobia platnosti colnej kvóty“ sa nahrádza takto:
                                    
                                                „Čiastkové obdobia platnosti colnej kvóty
                                                
                                             
                                             
                                                od 1. júla do 30. septembra
                                                od 1. októbra do 31. decembra
                                                od 1. januára do 31. marca
                                                od 1. apríla do 30. júna“
                                             
                                          
                                                b)
                                             
                                             
                                                Riadok „Množstvo v kilogramoch“ sa nahrádza takto:
                                                
                                                            „Množstvo v kilogramoch
                                                            
                                                         
                                                         
                                                            368 000  kg rozdelené takto:
                                                            30 % v čiastkovom období od 1. júla do 30. septembra
                                                            30 % v čiastkovom období od 1. októbra do 31. decembra
                                                            20 % v čiastkovom období od 1. januára do 31. marca
                                                            20 % v čiastkovom období od 1. apríla do 30. júna“
                                                         
                                                      
                                          
                                                2.
                                             
                                             
                                                Tabuľka pri colnej kvóte s poradovým číslom 09.4290 sa mení takto:
                                                
                                                            a)
                                                         
                                                         
                                                            Riadok „Čiastkové obdobia platnosti colnej kvóty“ sa nahrádza takto:
                                                            
                                                                        „Čiastkové obdobia platnosti colnej kvóty
                                                                        
                                                                     
                                                                     
                                                                        od 1. júla do 30. septembra
                                                                        od 1. októbra do 31. decembra
                                                                        od 1. januára do 31. marca
                                                                        od 1. apríla do 30. júna“
                                                                     
                                                                  
                                                      
                                                            b)
                                                         
                                                         
                                                            Riadok „Množstvo v kilogramoch“ sa nahrádza takto:
                                                            
                                                                        „Množstvo v kilogramoch
                                                                        
                                                                     
                                                                     
                                                                        456 000  kg rozdelené takto:
                                                                        30 % v čiastkovom období od 1. júla do 30. septembra
                                                                        30 % v čiastkovom období od 1. októbra do 31. decembra
                                                                        20 % v čiastkovom období od 1. januára do 31. marca
                                                                        20 % v čiastkovom období od 1. apríla do 30. júna“